Návrh opravného rozpočtu č. 3 k všeobecnému rozpočtu na rok 2010 výkaz výdavkov podľa oddielov Oddiel III – Komisia /* KOM/2010/0149 v konečnom znení */





[pic] | EURÓPSKA KOMISIA | Brusel, 8.4.2010 KOM(2010)149 v konečnom znení NÁVRH OPRAVNÉHO ROZPOČTU Č. 3 K VŠEOBECNÉMU ROZPOČTU NA ROK 2010 VÝKAZ VÝDAVKOV PODĽA ODDIELOVOddiel III – Komisia NÁVRH OPRAVNÉHO ROZPOČTU Č. 3 K VŠEOBECNÉMU ROZPOČTU NA ROK 2010 VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, - všeobecný rozpočet Európskej únie na rozpočtový rok 2010, ktorý bol prijatý 17. decembra 2009[2], - návrhy opravného rozpočtu č. 1/2010[3] a 2/2010[4], ktoré boli prijaté 19. marca 2010, - zmenu a doplnenie nariadenia Európskeho parlamentu a Rady (ES) č. 1905/2006[5] z 18. decembra 2006, ktorým sa ustanovuje nástroj financovania rozvojovej spolupráce, Európska komisia týmto predkladá rozpočtovému orgánu návrh opravného rozpočtu č. 3 k rozpočtu na rok 2010. OBSAH 1. Úvod 4 2. Sprievodné opatrenia pre banány 4 2.1 Dôvody na prevod 5 2.2 Mobilizácia prostriedkov nástroja flexibility 8 3. Súhrnná tabuľka podľa okruhov finančného rámca 9 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sú k dispozícii na webových stránkach EUR-Lexu (http://eur-lex.europa.eu/budget/www/index-en.htm). Anglické znenie zmien v tomto výkaze výdavkov podľa oddielov je pre informáciu pripojené ako príloha k rozpočtu. 1. Úvod Návrh opravného rozpočtu č. 3/2010 sa vzťahuje na rozpočtové prostriedky určené na financovanie sprievodných opatrení pre banány (Banana Accompanying Measures – BAM) v prospech krajín AKT, ktoré sú hlavnými dodávateľmi banánov a ktorých sa dotkla liberalizácia doložky najvyšších výhod v rámci Svetovej obchodnej organizácie (WTO) v nadväznosti na návrh, ktorým sa mení a dopĺňa nariadenie (ES) č. 1905/2006. Tieto opatrenia by mali trvať štyri roky (2010 – 2013) a je na ne vyčlenený rozpočet 190 mil. EUR. V rámci rozpočtového článku 21 06 07 – Sprievodné opatrenia pre banány, ktorý bol vytvorený počas prípravy rozpočtu na rok 2010, sa v roku 2010 pridelí na BAM suma 75 mil. EUR. Táto suma sa do prijatia zmeny a doplnenia nariadenia (ES) č. 1905/2006[6] zahrnie do rezervy a bude sa financovať takto: 55,8 mil. EUR vo viazaných rozpočtových prostriedkoch bude pochádzať z prevodu rozpočtových prostriedkov v rámci okruhu 4, 0,9 mil. EUR bude pochádzať z rezervy okruhu 4 a zostávajúca suma 18,3 mil. EUR sa získa prostredníctvom mobilizácie prostriedkov nástroja flexibility v roku 2010. Čistý finančný vplyv tohto opravného rozpočtu je 19,2 mil. EUR v dodatočných viazaných rozpočtových prostriedkoch bez toho, aby sa žiadalo o nové platobné rozpočtové prostriedky. 2. Sprievodné opatrenia PRE BANÁNY EURÓPSKA ÚNIA SA ZAVIAZALA POMÔCť KRAJINÁM AKT PRISPÔSOBIť SA ZMENÁM V JEJ DOVOZNOM REžIME. ZAčLENENIE VšETKÝCH ROZVOJOVÝCH KRAJÍN DO VIACSTRANNÉHO OBCHODNÉHO SYSTÉMU A SVETOVÉHO HOSPODÁRSTVA JE KľÚčOVÝM ROZVOJOVÝM CIEľOM EÚ. EURÓPSKA KOMISIA PRETO NAVRHUJE PODPORIť KRAJINY AKT , ktoré sú hlavnými vývozcami banánov, pri riešení problémov, ktorým budú čeliť v dôsledku zavedenia sprievodných opatrení pre banány. Cieľom sprievodných opatrení pre banány je podporiť prispôsobenie krajín AKT, ktoré sú dodávateľmi banánov a ktorých sa dotkla liberalizácia doložky najvyšších výhod v rámci WTO. Tento program by sa mal zamerať na: - podporu prispôsobenia a/alebo reštrukturalizáciu oblastí, ktoré sú závislé od vývozu banánov, prostredníctvom podpory z rozpočtu alebo špecifických intervencií, - zabezpečenie politík sociálnej odolnosti, hospodárskej diverzifikácie alebo investícií do zvýšenia konkurencieschopnosti v prípade, že ide o životaschopnú stratégiu, pri zohľadnení výsledkov a skúseností získaných prostredníctvom osobitného systému a osobitného rámca pomoci krajinám AKT, ktoré sú tradičnými dodávateľmi banánov. 2.1 Dôvody na prevod - 07 02 04 — Prípravná akcia – Environmentálne monitorovanie čiernomorskej panvy a spoločný európsky rámcový program pre rozvoj čiernomorskej oblasti Táto prípravná akcia pokračuje s podobnými cieľmi v pilotnom projekte – Environmentálne monitorovanie čiernomorskej panvy a spoločný európsky rámcový program pre rozvoj čiernomorskej oblasti – vytvorenom v roku 2008. V rámci rozpočtu na roky 2008 a 2009 sa podporili 2 projekty realizované Čiernomorskou komisiou, a to sumou 1 milión EUR tak v roku 2008, ako aj v roku 2009. Čiernomorská komisia je jedinou organizáciou, ktorá môže vďaka svojej právomoci a štruktúre zaručiť účinný dialóg o znečisťovaní medzi pobrežnými krajinami v tejto oblasti. Projekty podporené v rokoch 2008 – 2009 sa zameriavajú na: - posilnenie spolupráce medzi inštitúciami v oblasti budovania konsenzu, pokiaľ ide o riešenie problémov súvisiacich so znečistením ropnými látkami, a na prípravu realizácie monitorovacej a informačnej platformy o znečistení ropnými látkami, - rozvoj informačných a monitorovacích schopností potrebných na to, aby pobrežné krajiny v tejto oblasti mohli lepšie riešiť problém znečistenia ropnými látkami. Výsledky týchto dvoch projektov budú známe do konca roka 2011. Ako už bolo vysvetlené v liste o „vykonateľnosti“ zmien a doplnení schválených v prvom čítaní, ktorý bol určený Parlamentu, Komisia sa domnieva, že pred začatím nových činností týkajúcich sa znečistenia ropnými látkami je vhodné počkať na výsledky uvedených projektov. Hoci Komisia vidí možnosť ďalšej práce na otázke environmentálneho monitorovania čiernomorskej panvy v rámci prípravnej akcie, domnieva sa, že suma rozpočtových prostriedkov schválená v rámci rozpočtu na rok 2010 (2 mil. EUR) sa nemôže využiť v plnej výške. Vzhľadom na potrebu nadviazať na existujúce projekty a výsledky, aby sa predišlo prelínaniu prebiehajúcich alebo už plánovaných činností a aby sa zohľadnila absorpčná kapacita organizácií, ktoré by ich mohli v tejto oblasti vykonávať, Komisia odhaduje, že činnosti, ktoré je možné realizovať v roku 2010, si nevyžiadajú finančné zdroje prevyšujúce 0,5 mil. EUR. Komisia preto navrhuje previesť sumu 1,5 mil. EUR do viazaných rozpočtových prostriedkov. - 19 06 08 — Núdzová reakcia na finančnú a hospodársku krízu v rozvojových krajinách Rozpočet Spoločenstva neumožňuje priamo riešiť dôsledky finančnej a hospodárskej krízy v približne 50 krajinách nástroja financovania rozvojovej spolupráce a nemôže nahradiť makroekonomickú a sektorovú úlohu a mandát medzinárodných finančných inštitúcií. Účelom tejto prípravnej akcie by vzhľadom na obmedzenú sumu a v súlade s cieľom Európskeho parlamentu malo byť skôr posúdenie dôsledkov finančnej a hospodárskej krízy v rozvojových krajinách. Komisia navrhla začať vykonávanie týchto akcií v roku 2010 prostredníctvom začatia štúdie o vplyve krízy v týchto rozvojových krajinách. Odhaduje sa, že na uskutočnenie štúdie je potrebná suma 0,5 mil. EUR. Komisia preto navrhuje previesť sumu 2,5 mil. EUR do viazaných rozpočtových prostriedkov. - 19 09 01 — Spolupráca s rozvojovými krajinami Latinskej Ameriky Po opätovnom prehodnotení už plánovaných akcií Komisia navrhuje previesť sumu 1 mil. EUR. - 19 10 01 01 — Spolupráca s rozvojovými krajinami Ázie Po opätovnom prehodnotení už plánovaných akcií Komisia navrhuje previesť sumu 2 mil. EUR. - 21 02 01 — Potravinová bezpečnosť Po opätovnom prehodnotení už plánovaných akcií Komisia navrhuje previesť sumu 1 mil. EUR. - 21 02 03 — Nástroj rýchlej reakcie na prudký nárast cien potravín v rozvojových krajinách S cieľom pokryť naliehavé potreby v Ghane bola v roku 2009 vyčlenená suma 17,4 mil. EUR. Ako už bolo oznámené v presune (DEC 42/2009), Komisia chcela v roku 2010 navrhnúť presun späť do iného rozpočtového riadku s cieľom dodržať celkové finančné krytie potravinového nástroja vo výške 1 mld. EUR počas obdobia rokov 2008 – 2010. Komisia preto navrhuje previesť sumu 17,4 mil. EUR do viazaných rozpočtových prostriedkov. - 21 05 01 01 — Zdravie Po opätovnom prehodnotení už plánovaných akcií Komisia navrhuje previesť sumu 1 mil. EUR. - 21 05 01 06 — Prípravná akcia — Prenos farmaceutických technológií v prospech rozvojových krajín Cieľom tejto prípravnej akcie je podporiť farmaceutický výskum, vývoj a výrobnú kapacitu v rozvojových krajinách s cieľom zlepšiť prístup, najmä chudobných ľudí a najmenej rozvinutých krajín, k výrobkom na liečbu chorôb súvisiacich s chudobou, tropických a zanedbávaných chorôb, ako aj neprenosných ochorení. V rámci prvého roka tejto prípravnej akcie – rozpočet na rok 2008 – sa v decembri 2008 podpísala dohoda o príspevku so Svetovou obchodnou organizáciou (WHO) na realizáciu rozsiahlej konzultácie so zainteresovanými stranami. Účelom štúdie je určiť hlavné problémy a prekážky, ktorým čelí miestna farmaceutická výroba a súvisiaci prenos technológií do rozvojových krajín, a poskytnúť odporúčania a usmernenia k ďalšej činnosti v tejto oblasti. Táto štúdia sa začala v januári 2009 a bude trvať 24 mesiacov. Časť rozpočtových prostriedkov v rámci druhého roka prípravnej akcie – rozpočet na rok 2009 – sa použila na rozšírenie tejto štúdie o vakcíny a diagnostiku prostredníctvom zmeny a doplnenia pôvodnej dohody o príspevku s WHO (0,5 mil. EUR). Ďalšia činnosť sa stanoví spoločne s WHO a Konferenciou Organizácie Spojených národov o obchode a rozvoji, keďže prvé čiastkové výsledky štúdie budú k dispozícii od marca 2010. Táto druhá fáza (4,5 mil. EUR) položí základy na vykonávanie odporúčaní štúdie a stanoví rámec pre konkrétne opatrenia v oblasti budovania kapacít podľa určených potrieb a priorít. Očakáva sa, že sa uskutoční prostredníctvom dohody o príspevku s najvhodnejšou agentúrou OSN. Druhá fáza tejto akcie sa navrhla flexibilným spôsobom s cieľom začať realizáciu plánov na budovanie kapacít v oblasti ľudských zdrojov a poskytnúť prvé výsledky štúdie hneď, ako budú k dispozícii. Vzhľadom na to, že na tieto činnosti sa už vzťahuje rozpočet vyčlenený v roku 2009, podpora iných oblastí by mala vychádzať z odporúčaní štúdie. Preto by bolo predčasné a veľmi ťažké určiť doplňujúce činnosti pred rokom 2011. Štúdia financovaná z rozpočtu na rok 2008 sa začala iba v roku 2009. Jej cieľom je určiť priority a problémy, ktorým čelí miestna farmaceutická výroba a súvisiaci prenos technológií a poskytnúť odporúčania týkajúce sa ďalšej činnosti ES v tejto oblasti. Keďže konečné výsledky budú k dispozícii až koncom roka 2010, bolo by predčasné určovať nové činnosti bez zohľadnenia týchto výsledkov. Komisia preto navrhuje previesť sumu 3,3 mil. EUR do viazaných rozpočtových prostriedkov. - 21 06 03 — Podpora na prispôsobenie pre krajiny, ktoré podpísali protokol o cukre Vzhľadom na miestnu politickú situáciu nie je možné použiť celú sumu plánovanú v prospech Fidži (článok 96 dohody z Cotonou a článok 37 nástroja financovania rozvojovej spolupráce). Keďže tieto prostriedky nie je možné použiť tak, ako sa pôvodne plánovalo, Komisia navrhuje previesť sumu 24,3 mil. EUR z rozpočtového riadku „Podpora na prispôsobenie pre krajiny, ktoré podpísali protokol o cukre“. - 21 07 04 — Zmluvy o komoditách Predpokladalo sa, že Medzinárodná dohoda o tropickom dreve prerokovaná v roku 2006 nadobudne platnosť v roku 2009 alebo aspoň v roku 2010. Brazília, jeden z najväčších výrobcov tropického dreva na svete, však ešte neratifikovala túto dohodu. Dohoda preto nadobudne platnosť neskôr, ako sa pôvodne plánovalo, čo znamená, že členský poplatok bude nižší ako sa očakávalo. Komisia preto navrhuje previesť sumu 1,8 mil. EUR do viazaných rozpočtových prostriedkov. 2.2 Mobilizácia prostriedkov nástroja flexibility Bod 27 medziinštitucionálnej dohody zo 17. mája 2006[7] umožňuje mobilizáciu prostriedkov nástroja flexibility s cieľom financovať jasne určené výdavky, ktoré by sa nemohli financovať v rámci limitov stropov, ktoré sú k dispozícii pre jeden alebo viac okruhov viacročného finančného rámca. V súlade s bodom 27 medziinštitucionálnej dohody a po preskúmaní všetkých možností prerozdelenia rozpočtových prostriedkov v rámci okruhu 4, ako je uvedené v oddiele 2.1, Komisia navrhuje mobilizovať prostriedky nástroja flexibility na financovanie sprievodných opatrení pre banány vo výške 18,3 mil. EUR, ktoré prevyšujú strop okruhu 4. 3. Súhrnná tabuľka podľa OKRUHOV FINANčNÉHO RÁMCA Finančný rámec Okruh/podokruh | Finančný rámec na rok 2010 | Rozpočet na rok 2010 (vrátane NOR č. 1 až 2/2010) | NOR č. 3/2010 | Rozpočet na rok 2010 (vrátane NOR č. 1 až 3/2010) | VRP | PRP | VRP | PRP | VRP | PRP | VRP | PRP | 1. TRVALO UDRŽATEĽNÝ RAST | 1a. Konkurencieschopnosť pre rast a zamestnanosť | 14 167 000 000 | 14 861 853 253 | 11 342 270 803 | 14 861 853 253 | 11 342 270 803 | 1b. Súdržnosť pre rast a zamestnanosť | 49 388 000 000 | 49 387 592 092 | 36 384 885 000 | 49 387 592 092 | 36 384 885 000 | Spolu | 63 555 000 000 | 64 249 445 345 | 47 727 155 803 | 64 249 445 345 | 47 727 155 803 | Rezerva[8] | -194 445 345 | -194 445 345 | 2. OCHRANA A RIADENIE PRÍRODNÝCH ZDROJOV | Z toho výdavky súvisiace s trhom a priame platby | 47 146 000 000 | 43 819 801 768 | 43 701 207 586 | 43 819 801 768 | 43 701 207 586 | Spolu | 59 955 000 000 | 59 498 833 302 | 58 135 640 809 | 59 498 833 302 | 58 135 640 809 | Rezerva | 456 166 698 | 456 166 698 | 3. OBČIANSTVO, SLOBODA, BEZPEČNOSŤ A SPRAVODLIVOSŤ | 3a. Sloboda, bezpečnosť a spravodlivosť | 1 025 000 000 | 1 006 487 370 | 738 570 370 | 1 006 487 370 | 738 570 370 | 3b. Občianstvo | 668 000 000 | 668 000 000 | 659 387 500 | 668 000 000 | 659 387 500 | Spolu | 1 693 000 000 | 1 674 487 370 | 1 397 957 870 | 1 674 487 370 | 1 397 957 870 | Rezerva[9] | 18 512 630 | 18 512 630 | 4. EÚ AKO GLOBÁLNY AKTÉR[10] | 7 893 000 000 | 8 141 006 470 | 7 787 695 183 | 19 175 530 | 8 160 182 000 | 7 787 695 183 | Rezerva | 875 530 | -18 300 000 | 5. ADMINISTRATÍVA[11] | 7 882 000 000 | 7 908 478 423 | 7 908 478 423 | 7 908 983 423 | 7 908 478 423 | Rezerva | 53 016 577 | 53 016 577 | SPOLU | 140 978 000 000 | 134 289 000 000 | 141 472 755 910 | 122 956 928 088 | 19 175 530 | 141 491 931 440 | 122 956 928 088 | Rezerva | 529 126 912 | 11 660 953 912 | 528 250 560 | 11 660 953 912 | [1] Ú. v. ES L 248, 16.9.2002, s. 1. [2] Ú. v. EÚ L 64, 12.3.2010. [3] KOM(2010) 107. [4] KOM(2010) 108. [5] Ú. v. EÚ L 378, 27.12.2006, s. 41. [6] KOM(2010) 102 [7] Ú. v. EÚ C 139, 14.6.2006, s. 1. [8] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci okruhu 1a (500 mil. EUR). Suma 195 mil. EUR, ktorá prekračuje strop, je financovaná prostredníctvom mobilizácie prostriedkov nástroja flexibility. [9] Suma z Fondu solidarity Európskej únie (FSEÚ) je zahrnutá nad rámec príslušných okruhov tak, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [10] Rezerva okruhu 4 na rok 2010 nezahŕňa rozpočtové prostriedky týkajúce sa rezervy na núdzovú pomoc (248,9 mil. EUR). Suma 18,3 mil. EUR, ktorá prekračuje strop. je financovaná prostredníctvom mobilizácie prostriedkov nástroje flexibility. [11] Pre výpočet rezervy v rámci stropu okruhu 5 sa zohľadňuje poznámka pod čiarou č. 1 finančného rámca na roky 2007 – 2013 týkajúca sa 78 mil. EUR na príspevky zamestnancov do systému dôchodkového zabezpečenia.